62022CO0067_INF
Domstolens kendelse (Sjette Afdeling) af 1. september 2022 –Pharol
(Sag C-67/22)
»Præjudiciel forelæggelse – artikel 99 i Domstolens procesreglement – artikel 63 og 65 TEUF – frie kapitalbevægelser – juridiske personers indkomstskat – udbytte modtaget fra et selskab etableret i det udbyttemodtagende selskabs medlemsstat – udbytte modtaget fra et selskab etableret i et tredjeland – national lovgivning til undgåelse af dobbeltbeskatning – forskellig behandling – restriktion – begrundelse – effektiv skattekontrol – ingen aftalemæssig forpligtelse til at udveksle skattemæssige oplysninger«
Fri bevægelighed for kapital og frihed til at foretage betalinger – restriktioner – skattelovgivning – juridiske personers indkomstskat – beskatning af udbytte – national lovgivning til undgåelse af dobbeltbeskatning – lovgivning, der giver et selskab hjemmehørende i en medlemsstat mulighed for fuldt ud eller delvist at fradrage udbytte, der udloddes af et selskab hjemmehørende i den samme medlemsstat – lovgivning, der ikke giver mulighed for at foretage et sådant fradrag, hvis det udbytteudloddende selskab er hjemmehørende i et tredjeland – lovlighed – betingelser
(Art. 63 TEUF og 65 TEUF)
(jf. præmis 28 og 34-43 samt konkl.)
Konklusion
Artikel 63 TEUF og 65 TEUF skal fortolkes således, at bestemmelserne ikke er til hinder for en national lovgivning til undgåelse af økonomisk dobbeltbeskatning af udbytte, hvorefter et selskab, der er hjemmehørende i den pågældende medlemsstat, i sit beskatningsgrundlag kan fradrage udbytte udloddet til dette selskab af et andet hjemmehørende selskab, men ikke kan fradrage udbytte udloddet af et selskab, der er hjemmehørende i et tredjeland, med den begrundelse, at dette tredjeland ikke er bundet til den opkrævende medlemsstat af nogen aftalemæssig forpligtelse om udveksling af skattemæssige oplysninger, når dette fradrag er undergivet den betingelse, at det udbytteudloddende selskab er skattepligtig i dette tredjeland, og at det grundet fraværet af en aftalemæssig forpligtelse for det nævnte tredjeland til at afgive oplysninger, vil vise sig umuligt at indhente disse oplysninger fra dette tredjeland. En medlemsstat er ikke forpligtet til at give den skattepligtige person mulighed for selv at fremlægge dokumentation for, at de nødvendige betingelser for at opnå dette fradrag er opfyldte, når den nævnte medlemsstat grundet fraværet af en aftalemæssig forpligtelse ikke kan kontrollere rigtigheden af disse oplysninger.